text: Kajaktivisme mod Shell i Fredericia
  30 juni 2015 kl. 15.59
  Greenpeace har opfundet et nyt begreb: Kajaktivisme. Og det blev tirsdag eftermiddag effektueret i Fredericia. Målet var Shells havneterminal.
  -Shell begynder at bore ved Arktis i morgen, fortæller Birgitte Lesanner fra Greenpeace til TV SYD før aktionen.
  Fredericia er valgt, fordi organisationen opfatter forureningen omkring Shells Havneterminal som et godt eksempel på "Shells ansvarsløshed".
  Begrebet kajaktivisme er opstået omkring havnen i Seatlle, som Shell vil bruge som hovedhavn til boringerne i Arktis. Her samlede byens borgere - sammen med bl.a. borgmesteren - sig ud for havnen i kajakker for at forhindre Shells skibe i at komme ind.
  - Kajaktivisme vil vi se mange steder over hele verden, siger Birgitte Lesanner til TV SYD.
  Birgitte Lesanner fortæller om aktionen i Fredericia (Varighed: 0:58)
  